徽州府衙
参考资料

1 2 3 4  明·彭泽修，汪舜民纂，《弘治徽州府志·卷五·公署》：徽州府，宋宣和时州衙在城内西北隅，其正南曰设厅，防守库在东厢楼，甲仗库在西厢楼，仪门在南，军资库、公使酒库分左右在仪门之南，又南则谯楼在焉。宣诏、班春二亭在谯楼南，设厅之右为小厅，小厅之前为佥厅，余为宾次吏舍，此外又有紫翠楼及静治燕香之堂、清心阁、黄山堂。绍熙辛亥迄于端平乙未因燬而新作者，至再丽谯则三创矣。先是郡守每以正堂不利，虚而不居，丞相洪适为守时扁曰舍盖堂，以御宾客，后复居之，而废其扁。时有谓府治朝对紫阳山，披云峰皆高峻，乃临城为楼以镇之，楼成而遇甘澍，因名曰闵雨楼以识喜。元因之为路治，延祐乙卯堂屋倾弊，达噜花赤脱欢、总管张楫重建，达噜花赤脱都继之，丹雘始备，重甃甬道，又营小阁于东偏，为冬月署事之所，正堂之南仪门谯楼皆仍旧，堂之南东西分列吏舍及吏、礼、户、刑、工、兵、税课诸案。至正壬辰兵乱城陷，路治亦损坏，明年元帅沙不丁克复城池，重创如旧规。国朝总兵官卫国公邓愈以为行枢密院，重建仪门，后指挥副使王克恭复以为指挥使司，而府治权设于其右廉访分司衙，今之经历司是也。洪武三年复为府治，岁又摧坏当修，正统九年同知徐亨奏准，适知府孙遇到官，协谋修葺，始工于十年七月，落成于明年八月。正厅三间，泊水、后堂各三间，左右耳房各二间，穿堂二间，内左右厢各三间，外东西廊各十三间，东列吏、户、礼三房，西列兵、刑、工三房，拜承发勘合科，正厅之右建经历司，左建照磨所，理刑厅三间在照磨所之东，仪门及左右耳房七间，皆涣然一新，遇自为记，而紫翠楼、黄山堂、清心阁之类俱未及复。成化间改理刑厅为清册堂，至知府周正又于正厅前月台甬道上周围树立石阑干，规制颇为整肃。知府廨舍在府厅之后，前后堂各三间，左右耳房各一间，左右厢房各三间，厨房三间，外门一座。其紫翠楼、黄山堂、清心阁故址原在廨舍之后，弘治十六年癸亥四月，知府何歆到任，访寻遗胜，欲复焉，视地势有限，乃构楼三间，启窗四面，手题曰清心阁，仍旧匾也，北望黄山层峦滴翠，秀气可掬，阁之下又鎜池一方，天光云影与黄山相映耀，盖紫翠楼、黄山堂虽未建，而取义已备，是举一而两兼之，旧制宛若，景象或过焉。同知廨舍在府厅之左，前后堂各三间，左右耳房各四间，左右厢房各三间，门屋三间，外门一座。通判廨舍在同知廨舍之后，前后堂各三间，左右耳房各一间，左右厢房各一间，门三间，外门一座。推官廨舍在清册堂之前，前后堂各三间，左右耳房各一间，左右厢房二间，门三间，外门一座。马房在仪门前东左空地，为房二间，喂养各官钦给马匹。吏舍在兵刑工房之后，为楼屋三十间。
↑  清·马步蟾修，夏銮纂，《道光徽州府志·卷三·营建志·公署》：国朝康熙三十年知府朱庭梅重修（参新安志及康熙府志），嗣是雍正、乾隆间屡有倾坏，屡加修葺，及嘉庆年间，正堂梁柱朽腐倾颓已甚，不能修理，不得己将木料砖瓦拆置中庭左右，年复一年，无复存者。道光元年知府程怀璟到任、有意重建，旋复调任凤阳，三年知府麟庆劝谕各县绅者捐资兴建，又复调任颍州，四年知府马步蟾来，与封河南巡抚道锐谋，而六邑绅士踊跃捐输兴工，期年之间，自正堂以及谯楼、阳和门、钟鼓两楼、甬道、围墙、石牌坊等无处不涣然一新，自有府治以来未有斯之整齐而雄壮者也。
↑  . 瞭望中国.   [2014-12-05]. （原始内容存档于2014-12-07）.
↑  . 安徽省文物局.   [2014-12-01]. （原始内容存档于2014-12-09）.
↑  . 合肥晚报.   [2014-12-05]. （原始内容存档于2015-09-24）.
↑  贾尚宏、陈芳春、张馨. . 安徽建筑工业学院学报. 2013年5月.
↑  宋·赵不悔修，罗愿纂，《新安志·卷一·官府》：州衙在子城之西北，正南曰设厅，防守库在东厢之楼，甲仗库在西厢之楼，仪门在其南，军资库、公使酒库分为左右，在仪门之南，又南则旧谯楼在焉，宣诏、班春二亭在谯楼之南。设厅之右为小厅、小厅之前为签厅，自余宾次吏舍如他州之仪，皆宣和中卢徽猷所建，其堂房之外有紫翠楼、有静治燕香之堂。先是累数守以正堂为不利，避弗居，至丞相洪公乃敞之，以御宾客，致尊贤之意，号舍盖堂。而自唐大中以来，有黄山楼北望天都诸峰，国朝咸平中，集贤李学士复踞城西北隅建清心阁，宣和后皆以次起废，而黄山楼亦踞城为之，号黄山堂，堂侧有两古木，洪公常作亭其间，号浮丘，今虽废，民犹指其处，又改后圃双杏堂曰芙蓉堂，旧别有四宝堂，以郡出文房四物为义。
↑  王贵祥等. . 北京: 中国建筑工业出版社. 2012: 237–238. ISBN 978-7-112-14189-0.
↑  《道光徽州府志·卷三·营建志·公署》：按旧推官廨舍在府治仪门前之东，司狱司署在府治头门外之东南，门北向，照磨所在府治堂西，知事廨舍在仪门右，缺久奉裁，今为空地。
↑  《新安志·卷一·城社》：其外罗城周四里二步、高一丈二尺，子城周一里四十二步、高一丈八尺，广一丈三尺五寸。唐大中九年修子城，中和三年又修罗城，至五年增广城之南北，总之为九里七步。……宣和中既平睦寇，诏卢公修筑，乃计其工费，闻于朝，为罗城如唐中和五年之制，然其地在今仅号七里三十步，乃启六门，东西则一，南北各二，有富州、丰乐、表城、紫阳、通济、太平之名，门皆为楼，又环以敌楼，不复为子城，而于仪门外直南数十百步为谯楼，面势雄正，其外为宣诏、班春之亭。先是谯楼在东，故常穿州治之东厢以出，既南作新谯，乃以旧谯基在东者为门号迎和门。……绍兴二十年火灾，市人以为承平时谯门东出，则城中列肆不耗、士子登第者众，乃迁州榜及鼓角于迎和楼，而虚南向谯楼，不用干道。
1 2  《弘治徽州府志·卷五·公署》：谯楼旧在府治之南，仪门前百余步，筑台为楼九间，台虚其中，南向，为府治之正门，楼久且坏，宋宣和中新之。绍兴二十年府城中偶有火灾，人有谬倡风水不利于正南门之说，遂于仪门东左另筑一小台，为楼三间，启门东向，扁曰迎和，而闭正南门。然东门规模狭隘，气势不雄，府中凡有大事如接诏、进表、迎官之类仍开正南门从事，已而复闭之。旧楼原置铜壶一座并夜天池、日天池、平壶、万水壶、水海、影表、定南针、添水桶、更筹、漏箭、铁板齐备，其更夫则新安卫幼军二十五名番直，又有阴阳生一人侯筹报时，俱迁置迎和楼，而设真武神于南谯楼，且为之说曰真武北方水神，取水能胜火之义也，呜呼，其谬一至此哉。国朝弘治之十四年南谯楼又坏于风雨，太守彭公泽与同知李烨、通判陈理、推官梁继又修之，颇懋前谬，慨然有复由正门之义，撤楼上真武神像，中龛以奉风云雷雨山川社稷，左龛则本府司土及梁太守任公昉，右龛则本府司门及前太守孙公遇各神主，朔望则开正南门行之，因革有渐，而泽以忧去，遂止，继而同知邝璠署府事，又于正南门外筑照墙以屏民居，是亦有意于改正者也，而未定。及弘治之十六年癸亥夏，岭南博罗何公歆以御史出知府事，莅政初，究前诳谬之惑，谓诸僚友曰，向离明而听，治天下皆然，独徽之门乃横出，有是理乎？吾以正临民，不惑于邪说，与民维新，当自此始，同僚皆唯唯，中间复有以前谬为对者，公乃厉声曰，府城中地窄民稠，楼宇若鱼鳞，然又无火墙以防御之，其致火患，无怪也，谯楼正门何罪焉？及细访诸父老，皆云自改迁东门以来，城中火患视绍兴间不加少，对者语塞。于是益懋前倡言风水者谬甚，不足信也，且曰设有风水之说，则南谯楼门前有五溪环带，群峰拱抱，风气攸萃，莫良于此，奚舍是而他由哉？遂启南谯楼，正门由之而塞，其东道楼上原置壶鼓之类皆复焉，又建承宣坊于楼之前，藩镇坊于街之东，建钟楼于藩镇之右，与西城楼相峙，东西南三面翼以砖墙数十丈，又谯楼前左为旌善亭，右为申明亭，迁板榜于两厢，其材庸公费皆逐时措置，未尝劳民而伤财，盖去邪崇正，规模宏敞，面势雄正，聿成伟观，人心懽悦，远近快覩焉。
↑  《弘治徽州府志·卷五·公署》：钟楼旧在乌聊山越国汪公祠内，弘治九年知府祁司员重建，弘治十七年知府何歆以为钟楼与谯楼近，取其钟鼓相节奏也，在处皆然，今钟楼偏寓，钟鼓不复相应，非制也，乃谋于府治前东左券石营台，高二丈，余虚其中，以通徃来，台上为楼三间，徙钟悬于其上，且使与城西门楼相峙左右，辅翼府治伟然。
↑  . 安徽文化网.   [2014-12-05]. （原始内容存档于2014-12-09）.
↑  《道光徽州府志·卷三·营建志·公署》：国朝府署时坏时葺，其由正南门一尊明旧（以上见康熙府志）。
↑  . 安徽省文物局.   [2014-12-06]. （原始内容存档于2014-12-10）.
↑  《弘治徽州府志·卷五·公署》：清军厅在庆积库之南，正厅三间，左右各厢房三间，门一座。督粮厅在仪门南之右，本行用库遗址，正厅三间，厅前左右两廊为征输库各九间，门三间。理刑厅在清军厅之右，正厅三间，左右各厢房三间，门一间，以上三厅并弘治十四年八月知府彭则等建。
↑  . 国际在线.   [2014-12-06]. （原始内容存档于2019-08-12）.
↑  《道光徽州府志·卷三·营建志·公署》：戒石亭在府堂墀前，旧文曰尔俸尔禄，民膏民脂。下民易虐，上天难欺，今改其文为禁革火耗等项，六县同之。
↑  《弘治徽州府志·卷五·公署》：架阁库即府正厅之左右耳房，本貯藉册，本府原有庆积库，在府仪门外，收貯钱帛，近因本库与正厅颇远，出纳不便，遂将庆积库收貯藉册，改架阁库为钱帛藏，岁久就敝，且门錀欠严谨。明宏治甲子知府何歆仍旧贯而新之，藉地以石，周围固以砖墙，厢以铁门，中分两大柜，东貯吏、户、礼，西貯兵、刑、工，各项军需、银匣、柜匣各系大锁，与外门铁门通四层锁錀，处置至为完备，守者便之。庆积库，宋名军资，元名永丰，本朝改今名，在仪门前之左，为房五间，墙垣皆砖，以备火患，但今以貯黄册，而钱帛移于架阁库。